钦定古今图书集成/历象汇编/岁功典/第065卷 > 癸辛杂识 > 七夕观织女 晋王鉴
## 钦定古今图书集成/历象汇编/岁功典/第065卷 > 癸辛杂识 > 七夕观织女 晋王鉴

牵牛悲殊馆，织女悼离家。一稔期一宵，此期良可嘉。
赫奕元门开，飞阁郁嵯峨。隐隐驱千乘，阗阗越星河。
六龙奋瑶辔，文螭负琼车。火丹秉瑰烛，素女执琼华。
绛旗若吐电，朱盖如振霞。云《韶》何嘈嗷，灵鼓鸣相和。
停轩伫高盼，眷予在岌峨。泽因芳露沾，恩附兰风加。
明发相从游，翩翩鸾𬸦罗。同游不同观，念子忧怨多。
敬因三祝末，以尔属皇娥。